Publication: Magyar Közlöny
Issue: MK-2011-113 (Year: 2011, Number: 113)
Era: contemporary
Section: általános szabályairól szóló 23/2007. (IV. 17.) FVM rendelet (a továbbiakban: Vhr.) 1. számú melléklete szerinti D14A –
Paragraph Index: 1137

(3) Az R. 8. § (9) bekezdés helyébe a következõ rendelkezés lép: „(9) A támogatási kérelemben szereplõ szerzõdés teljesítési határideje és a szolgáltatás kódok a kifizetési kérelem benyújtásával együtt módosíthatók, amennyiben az ügyfél és a TSzK közös megegyezéssel írásban módosítja a szerzõdést is. A szolgáltatási kódok módosítása csak a 3. § (1) bekezdésében meghatározott célterületeken belül lehetséges, úgy, hogy a támogatási kérelemben szereplõ célterületenkénti óraszám, illetve a támogatási határozattal egy célterületre jóváhagyott óraszám nem módosulhat. A módosítás iránti kérelmet az MVH által rendszeresített formanyomtatványon és a hozzá kapcsolódó módosítást igazoló szerzõdésmásolatot a kifizetési kérelemhez mellékelni kell. A támogatási kérelemben szereplõ célterület, célterületenkénti óraszám, nettó rezsióradíj, a szerzõdés nettó és bruttó értéke a kérelem benyújtási idõszakát követõen nem módosítható.”

Source: https://magyarkozlony.hu/hivatalos-lapok/11c28dcc688a65267704d9c1e71e689076353562/dokumentumok/ff8e03eb94dca2829002cf42460d5cc00951ea60/letoltes